Predkladacia správa

	Dňa 24. 6. 2003 bol podpísaný Dodatok č. 2 k Zmluve o návratnom poskytnutí prostriedkov zo Štátnych finančných aktív uzatvorenej dňa 1. 8. 2001, kde sa v článku 2 menil ods. 1 zmluvy nasledovne:
”Dlžník sa zaväzuje, že dlžnú sumu istiny uhradí v prospech účtu štátnych finančných aktív Slovenskej republiky č. 7000002446/8180, vedeného v Štátnej pokladnici, Bratislava v dvoch splátkach v zmysle splátkového kalendára nasledovne:

Ku dňu:							Suma:
31. 12. 2004							650 000 000,- Sk
15. 6. 2005							325 000 000,- Sk”

Vzhľadom na zlú finančnú situáciu a pretrvávajúcu neschopnosť Železníc SR uhradiť záväzky vyplývajúce zo Zmluvy o návratnom poskytnutí prostriedkov zo Štátnych finančných aktív, Dodatku č. 1 a Dodatku č. 2, požiadali ŽSR o odloženie splátky istiny 
vo výške 650 mil. Sk splatnej 31. 12. 2004 na 31. 12. 2005 a odloženie poslednej splátky istiny vo výšky 325 mil. Sk splatnej 15. 6. 2005 taktiež na 31. 12. 2005. Do tohto termínu by sa mal nájsť spôsob vyrovnania uvedenej pohľadávky Železníc SR voči štátu vyplývajúcej zo Zmluvy o návratnom poskytnutí prostriedkov zo Štátnych finančných aktív č. 2586/2001 – KM/a z 1. 8. 2001, keďže vysporiadanie uvedenej pohľadávky z vlastných zdrojov sa javí ako nereálne.
Zároveň dlžník je povinný uhradiť úrok 5 % zo skutočne dlžnej sumy a zaplatí ho vždy do 15. júna nasledujúceho roku za rok uplynulý na účet veriteľa číslo: 
7000002227/8180 vedeného v Štátnej pokladnici.
	Preto predkladáme na rokovanie vlády SR iniciatívne návrh zmeny Zmluvy o návratnom poskytnutí prostriedkov zo Štátnych finančných aktív č. 2586/2001 – KM/a 
z 1. 8. 2001. Návrh Dodatku č. 3 k uvedenej zmluve, ktorým sa má uskutočniť navrhovaná zmena sa nachádza v prílohe č. 1 predkladaného materiálu. Zároveň navrhujeme pripraviť na rokovanie vlády SR návrh na vysporiadanie záväzkov Zmluvy o návratnom poskytnutí prostriedkov zo Štátnych finančných aktív č. 2586/2001 – KM/a z 1. 8. 2001.
	Materiál nemá finančný dopad (odloženie splátok istín v celkovej výške 975 mil. Sk 
na 31.12. 2005) a nemá dopad na zamestnanosť a životné prostredie.